钦定古今图书集成/明伦汇编/氏族典/第479卷 > 《廖用贤尚友录》 > 贯酸斋
## 钦定古今图书集成/明伦汇编/氏族典/第479卷 > 《廖用贤尚友录》 > 贯酸斋

按《元史小云石海涯传》：“小云石海涯，父楚国忠惠公，
名贯只哥。小云石海涯，遂以贯为氏，复以酸斋”自号。
初袭父官，为两淮万户府达鲁花赤，镇永州，御军极
严猛，行伍肃然。数年以让弟，仁宗在东宫，闻其贤，选
为英宗潜邸说书秀才。仁宗践祚，拜翰林侍读学士、
中奉大夫，知制诰。称疾，辞还江南，卖药于钱塘市中，
诡姓名，易服色，人无有识之者。晚年为文日邃，诗亦
冲澹。泰定九年，卒，谥文靖。子男二人：阿思海牙，慈利
州达鲁花赤；次八、三。